**Møte i Kulturdirektoratet faggruppe for den kollektive oppreisningen til romanifolket/taterne**

**Tid:** Fredag 27. januar klokken 12 til 16

**Sted:** Oslo

Tilstede: May-Lill Ljosdal, Nils Johnny Nilsen og Ingvild Larsen. Digital deltagelse: Lillan Støen, Sergej Munkvold, Monica Karlsen og Elin Marie Brattebø,

Til stede fra Kulturdirektoratet: Guri Langmyr Iochev, Gro Wærstad og Sissel Aune

**Sak 1 Runden 2022**

Kulturdirektoratet presenterte Fremsnakk-kampanjen, anskaffelsen og utrullingen av videoer på sosiale medier. Erfaringene er svært positive, og en av videoene er den som har fått mest oppmerksomhet av det Kulturdirektoratet har publisert på sosiale medier.

Faggruppen var positive til kampanje- resultatene. Det ble også gitt tilbakemelding om at det var viktig å informere tydeligere om oppdraget når vi inviterer folk til å delta i slike aktiviteter.

Kulturdirektoratet la frem tildelingene i den kollektive oppreisningen i 2022. Det ble lagt frem fakta om søknadene, arbeidet med søknadene og prioriteringer som var blitt gjort.

Faggruppens innspill:

* Det er interessant å se oversikten over geografisk fordeling, men Kulturdirektoratet bør huske på at flesteparten bor i en region.
* Det bør balanseres godt mellom målet om å nå bredt ut til nye søkere og andre hensyn.
* Det er viktig at eldre tradisjonsbærere får mulighet, og det er viktig at gode pågående satsninger fortsatt får støtte.
* To søknadsfrister i året vil hjelpe til å spre søknadene.
* Det er ønskelig med mer om informasjon om avslagene som har blitt gitt.
* Representanten fra Taternes Landsforening vil sende et skriftlig innspill om tildelingsrunden for 2022.

Andre innspill var at det er viktig å nå de i folkegruppen som har gode prosjekter, men ikke er trent i søknadsskriving.

Kulturdirektoratet tok opp økningen av søknader til romanifolket/taternes tradisjonshåndverk. Faggruppen var negative til å sette føringer og krav om samarbeid ved tildelinger til håndverksprosjekter. Dersom den markante økningen fortsetter, var et innspill å bytte på hvem som skal få tilskudd fra år til år.

**Sak 2** **Forslag struktur for medvirkning**

Kulturdirektoratet orienterer om notatet som var utsendt. Faggruppen ga flere innspill til struktur for medvirkning, i tillegg til forslag før å styrke faggruppens medvirkning i forvaltningen av den kollektive oppreisningen.

Kulturdirektoratet vil jobbe videre med innspillene, og vil sende ut et samlet notat i løpet av mars om oppnevning, møte- og medvirkningsstruktur som faggruppen skal ta endelig stilling til.

**Sak 3 Status for arbeid med strategiplan**

Kulturdirektoratet orienterte om målet om å utarbeide en strategiplan og rammeverk for perioden frem til 2026. Faggruppen var positive til strategiarbeid, og Kulturdirektoratet vil jobber videre med å ferdigstille et forslag som faggruppen skal ta stilling til .

**Sak 4 Utlysningen 1. mars og bruk av oppsparte midler**

I 2021 ble det laget en plan for de oppsparte midler med satsningsområdene kulturarv, språk og møteplasser.

Kulturdirektoratet har sendt en budsjettsøknad til Kommunal- og distrikts departementet om prosjektmidler til et kunnskapsprosjekt på romanifolket/taternes kulturarv, og avventer svar på søknaden.

Det er viktig og komme i gang med iverksetting av planen i år. På møtet tok Kulturdirektoratet opp om det skal avsettes midler fra potten til språk og møteplasser i utlysningen 1. mars, eller om vi skal lage en egen utlysning andre halvår av 2023. Faggruppen ble også spurt om hvordan de ønsket å dele opp potten.

Tilbakemeldingen var at de var positive til å sette av midler til språksøknader til 1. mars fristen, men at en utlysning til møteplasser burde gis mer tid og forberedes bedre.

Faggruppen vil ta spørsmålene med tilbake til organisasjonene og miljøet, og vil gi skriftlig tilbakemelding innen 15.mars om utlysninger og fordeling av potten.

Kulturdirektoratet starter arbeidet med å utforme en egen møteplass-utlysning med mål om en utlysning 2. juni. Faggruppen vil involveres i utforming av utlysningen.

**15.30 -16.00 Eventuelt**

Kulturdirektoratet fikk spørsmål om regelverket for driftstilskudd til organisasjonene for nasjonale minoriteter, og orienterte blant annet om at forskriften ikke regulerer hvor mye midler som skal brukes på lokallagene.

Faggruppen spilte inn at de vil diskutere videre ordningen og tildelingene i 2022 på neste møte.